এখন ব্যক্তিবিশেষের কবিতা সম্পর্কে লিখতে গিয়ে কবিতার এই প্রয়োজনীয় গৌরচন্দ্রিকা বা ভূমিকা, তার শেষ কথা হচ্ছে, বহুউচ্চারিত একটি চিরন্তন সত্য, ‘পৃথিবীতে কবিতার মৃত্যু নেই’। কারণ পৃথিবীতে যতদিন মানুষ আছে, তাদের মন আছে, মনে জোয়ার-ভাটার খেলা আছে, প্রেম আছে, প্রকৃতি আছে, ততদিন কবিতাও আছে। অর্থাৎ কবিতার জন্মও এক অবিসংবাদী সত্য। কারণ কবিতা হচ্ছে ‘অনুভূতিসঞ্জাত এক রূপময় ভাবশিল্প’।